SNAŽNA CURA NAM-SOON
Jesi li…
Jesi li ti…
koristila moći?
-Ne. -Tko je onda?
Je li to bila Hwa-ja?
Nije ona.
Što?
-Sve je u redu. Možete ići. -Hvala.
Da. Hvala na strpljenju.
Samo malo.
Što je?
To su maske.
-Smijem li pogledati? -Naravno.
Medicinske potrepštine. Ja sam medicinska sestra.
Samo sam htio provjeriti.
-Hvala na suradnji. -Stavite kovčeg ovamo.
Sljedeći.
Otvorite torbu. Ovo je istraga o drogama.
Ja ti se ne drogiram.
I bez droge sam svaki dan sretna.
Danas čak i papir može biti premazan drogama.
Vidiš? Ne trebam droge da budem sretna.
Što je ovo?
Moriny del.
Griva.
Konjska dlaka.
A ovo je argai.
Ttattin skočni zglob.
Što u prtljazi rade konjska dlaka i kosti?
Odajem počast Ttatti.
-To je mongolska tradicija. -Iz Mongolije ste?
Ne, iz Gangnama.
Ali odrasla sam u Mongoliji.
Ako ste Korejka, recite tako.
Zašto kažete da ste iz Gangnama?
Jeste li uopće Korejka?
Naravno da jesam.
Kako god bilo, zaplijenit ćemo ovo.
Ali to nije droga!
To ćemo mi odlučiti.
Što je ovo?
To mi je jako važno, oprezno s tim.
Koji je ovo vrag?
Izgleda li ti i to kao droga?
-Zašto… -Što je to? Daj mi.
Jako je teško.
Ima zlatni premaz?
To mi jako puno znači.
Shvaćam.
I to ćemo pregledati.
Gle, murjače.
Naš forenzički tim će to pregledati.
Ne možemo znati čega ima unutra,
pa ćemo vam vratiti nakon analize.
Ovo ne.
Treba mi da pronađem mamu.
Mamu?
Moram pronaći mamu.
Izgubila si je?
Ja sam policajac.
Pomoći ću ti
da pronađeš mamu.
Dobro.
Obećaj.
Kako se zoveš?
Kang Hee-sik.
Urezat ću si to ime u srce.
Miris Gangnama.
Gangnam.
Ovdje sam.
Čekali ste me?
Krenimo!
EPIZODA 2 GANGNAME, STIŽEM
Svi su putnici sigurno sletjeli.
Usred leta jedna je putnica razvalila vrata i iskočila van.
Ne vjerujete mi, zar ne?
Pronađite je i sami je pitajte.
Nije lako pronaći stan s pogledom na rijeku Han,
imate sreće.
Moja sestra i njezin muž otišli su u SAD
na godinu dana.
Poželite li ostati više od tri mjeseca, slobodno.
Ne brini se, tri mjeseca bit će mi dosta.
U tri ću mjeseca stići pronaći roditelje.
Zašto mi se obraćaš s „ti”?
Starija sam od tebe.
Takav sam korejski naučila, držim ga se.
Shvaćam.
Idem onda.
Nazovi me budeš li imala pitanja.
Može.
Bok!
Korejci su divni ljudi.
Ja sam policajac.
Pomoći ću ti
da pronađeš mamu.
Dobro, polažem svoje nade u tebe.
Neka Hwa-ja bude pod nadzorom.
Postoji velika šansa da ona nije moja Nam-soon.
Otkud odjednom sumnja?
Žene u obitelji
mogu si međusobno osjetiti energiju.
Kad jedna od nas koristi golemu količinu moći,
druge reagiraju na to.
Međutim,
Hwa-ja…
nije te noći koristila moći.
Da, gospođo. Razumijem.
Mama!
Pronaći ću te bez obzira na sve!
Ma koliko zemlja bila velika,
ja to mogu!
Nedostajete mi,
mama
i tata!
POLICIJSKA POSTAJA GANGHAN
Miješanje.
Zbog toga se ne može novcu ući u trag.
Distributer kaže kupcu
da jednim Bitcoinom plati drogu
na adresu A, u jednokratni novčanik.
Kupac potom kupi jedan Bitcoin i uplati ga na račun.
Ovdje započinje miješanje Bitcoina.
Uplaćeni se Bitcoin dijeli na više dijelova
i prenosi u novčanike na adresama B, C, D, E i F.
Potom se oni opet dijele
i prenose u novčanike G, H, I, J i K.
Gospodine?
-Vratio sam se. -Kad ćemo dobiti rezultate?
Hee-sik čeka Nacionalni forenzički laboratorij.
NACIONALNI FORENZIČKI LABORATORIJ
Zajedno ćemo to proći.
Ovo je prava grickalica od 90 % pšenice.
Pustite to. Što je s ovim?
Ovo? To je konjska griva.
A ovo je konjski skočni zglob.
Ovo je čisto 24-karatno zlato.
Čisto zlato?
Ovo ovdje su dijamanti.
-Dijamanti? -Da.
Koliko to uopće vrijedi?
-Samo tren. -Naravno.
-Halo? -Hee-sik.
Identificirali smo ženu.
-Onu u kožnim čizmama. -Zbilja?
Nije ona bilo tko.
Ona rješava probleme Gangnama,
imućna je žena.
Šaljem dosje.
GRADNJA GEUMJU
HWANG GEUM-JU
IZVRŠNA DIREKTORICA GOLD BLUEA NAKON 17 GODINA PRONAŠLA KĆER!
NATJECANJE U SNAZI
Moram
pronaći mamu.
Zlatni čarobni štapić.
Tko je ta žena?
GĐA HWANG GEUM-JU
NEDAVNI POZIVI GĐA PARK
Gospođo Park,
ne brinite se.
Pazim na vas.
Kad sutra odete na policiju,
recite im cijelu istinu.
Nitko vas se neće usuditi pipnuti.
Na odvikavanju ćete se oporaviti.
Vjerujte mi i poslušajte me.
Koji vrag?
Kvragu.
Nije to bilo samoubojstvo.
Bila je pod utjecajem i skočila.
Da smo je zadržali,
ne bi bila mrtva.
Samo smo tako mogli pronaći one na vrhu.
Ovo neće biti gotovo dok ne zatvorimo one visoko u hranidbenom lancu.
Hee-sik se još nije vratio?
Izgleda da nisu našli nikakve droge.
Promašaj.
Što je onda bilo s onom dojavom?
Rekli su mi da će biti ondje.
Nastavite kako smo i rekli.
Da.
Vjerojatno ste čuli da je gđa Park preminula.
Pobrini se da njezina obitelj dobije svu imovinu.
Što? Svu?
-Da. -U redu.
Nastavit ćete sa svojim pohodima u kožnim čizmama
iako ste pronašli kćer?
-Moram. -Zašto?
Dogodilo se ono nezamislivo.
Koreja više nije zemlja bez droge.
Moram je zaštititi od kriminala.
Kako se troši moj novac?
Svake godine plaćam preko 400 milijardi vona poreza,
ali ne bih rekla da se on pametno troši.
Stoga preuzimam stvar u svoje ruke.
To je jedini razlog?
Nemojte me pogrešno shvatiti. Oduvijek me zanimalo, to je sve.
Zašto to preuzimate na sebe i remetite prirodni poredak?
Hoću reći…
Sve je počelo
zbog moje kćeri Nam-soon.
Vjerovala sam da će je nebesa
zaštititi zbog svih dobrih djela koja činim.
Ali sad
je to postala moja životna misija.
U ovome svijetu mnogo je toga
za što se moram pobrinuti.
Sav sam preplanuo od boravka na otvorenom.
Hej.
-Tu sam. -Bok.
NACIONALNI FORENZIČKI LABORATORIJ
Broj nije dostupan.
Ostavite poruku nakon…
Htjela je da je nazovem čim dobijem njezine stvari.
KHAN TSETSEG
„Korejsko ime, Gang Nam-soon.”
Gang Nam-soon?
-Tko ste zaboga vi? -Tko si ti?
Ovaj je stan oglašen u oglasniku.
Unajmila sam stan na tri mjeseca
sinoć preko agentice s Airdnda.
Molim?
Pričekajte da nazovem vlasnika.
Izgleda da vam je uzela sve, od mobitela do putovnice,
tako da je ne možete prijaviti.
Ali bila je tako ljubazna.
Zar me prevarila?
Svi su prevaranti ljubazni prema svojim metama
i nemoguće ih je uloviti.
Ne mogu vjerovati.
Nemojte tratiti vrijeme
i pronađite si novi smještaj prije nego što padne mrak.
Imate li još novca?
Zašto uopće pitam?
Vjerojatno vam je sve ukrala.
U ovu se sobu ne smije bez dopuštenja.
Vi smijete ući,
zašto ja ne bih? Njezina sam kći.
Radim za gđu Hwang već deset godina
i jedina sam koja smije ući ovamo.
Vrata su se odjednom otvorila i tako sam nabasala na sobu.
Nemojte više nijednom ući ovamo.
Usput…
je li ono sef?
Da, i samo ga gđa Hwang može otvoriti.
Potreban je njezin otisak prsta.
RIJEKA HAN U ONOM SMJERU
RIJEČNI PARK
Koreja mi ne može ovo raditi.
Kako me Korejka može tako prevariti?
Da, to je to mjesto. Rijeka Han!
Tko bi rekao da i Koreja ima ger?
GANGNAM, RIJEČNI PARK IZGRADNJA WC-A
-Bacate ovo? -Da.
-Uzet ću ih. -Samo dajte.
STABLO ZA SJEČU
Sjajno.
U redu. Jedan, dva.
Možete li se okrenuti?
-Naravno. -Jedan, dva.
Ne mogu vjerovati da se naslikavate u ovakvom trenutku.
Ne može se otkazati na dan usluge.
Brzo ćemo završiti.
Fotke su za agenciju za traženje partnera.
Moram zablistati.
Kao da bi vam to povećalo šanse na tom polju.
Ma što…
Želim biti mudar otac i brižan muž.
Propustimo li priliku za brak,
završit ćemo kao vođa našeg tima.
Vi već idete u tom smjeru.
Hee-sik, zagrizli su. Dođi ovamo.
Zovu nas, presvucite se.
Pardon.
Izvolite kupon za popust.
Volio bih vas fotografirati, zgodni ste.
Naravno.
FOTO STUDIO BONG 30 % POPUSTA
Čekat ću.
Ugodan dan.
-Da, doviđenja. -Doviđenja.
Je li dobro, Nam-ine?
Da, jako dobro.
Uvijek si tako ležeran.
Istina.
Dakle, unajmili ste stan još u Mongoliji putem Airdnda?
Aha.
Platili ste 50 000 vona više jer ima krovnu terasu.
Aha.
Ponudila mi je popust ako platim unaprijed, pa i jesam.
Sjajno govorite korejski.
Pa ipak sam ja Korejka.
Ali dok sam učila jezik, nisam naučila obraćanje iz poštovanja.
Zato ovako govorim. Nadam se da razumiješ.
U redu je.
Sjećate se kako je izgledala?
Da.
Gotovo je.
Imamo snimku sigurnosne kamere.
Kontaktirat ćemo vas.
Ali kako, kad više nemate mobitel?
U pravu ste.
Kao prvo,
moram pronaći jednog policajca.
Uzeo je moje stvari
u zračnoj luci zbog istrage o drogama.
Rekao je da će me nazvati.
Znate li kako se zove?
Kang Hee-sik.
-Gan Ki-sik. -Molim?
Gan Ki-sik.
Zove se Kisik?
Tako je, Gan Ki-sik.
Tako čudno ime ne bih mogla zaboraviti.
Sjećate li se njegova lica?
Jako je zgodan.
Onako…
totalno je moj tip.
Carina u Busanu zaplijenila je 90 kg droge,
vjerojatno iz Vijetnama.
Nema šanse. Devedeset kila?
To je godinu dana hrane za cijelu zemlju.
Usput, što je s dojavom
iz obavještajne agencije?
Bili su sigurni da iz Mongolije dolazi mula.
U posljednje vrijeme puno griješe.
Pričaj mi.
Pitam se kako ide onoj dvojici.
Isprobajte naše najnovije proizvode.
-Da. -Ne, hvala.
-Što je? -Moja kosa.
Što s njom?
Dođi.
-Što izvodite? -Sad izgledaš mlađe.
Inače nećemo izgledati kao bračni par,
kad ja imam tako mladoliko lice.
Koji vrag?
-Srce. -Koji vrag?
Prijavit ću vas ako ovako nastavite.
Misliš, registrirat ćemo brak?
Daj, idemo.
Young-tak, evo je, ulazi.
PROSTORIJA ZA BEBE
Dobro. Sada…
Idi.
SOBA ZA PREMATANJE
Osoba koja ti je ovo dala je na parkiralištu?
Koja je iduća stanica?
Soba za prematanje…
u K-Martu.
Hajdemo na parkiralište.
Zbilja ćete mi smanjiti kaznu?
Naravno.
Dobit ćete medalju ako nam pomognete da ulovimo šefa.
Kao da mi treba medalja.
-Ne drogirate se? -Ne.
Zašto raditi nešto što čovjeku ošteti tijelo i uništi život?
Nevjerojatno.
Je li to ona?
Da, to je ona.
Što to gledam?
Murjakova krinka je zbilja loša.
Znam. Krivim budžet.
Trebali bismo izdvajati više sredstava za policiju, kao u SAD-u.
-Znam. -Ne može se
u takvom stanju raditi s forenzičkim znanostima.
Točno.
Ajme.
Ološu.
Kvragu.
Hej, samo malo.
Ti… Idemo.
Hej, ti!
Tip je lud. Ne možeš tamo!
Sad si naš.
Koji vrag? Pomakni auto!
Nema šanse.
Ti se makni!
Unutra.
Hej, gladan sam. Naručite mi kinesku.
-S više rotkvice. -Naravno.
Vratili smo se.
Hee-sik, presvuci se.
Ovo su dokazi s mjesta zločina.
Hej!
Smjesta van iz moje kuće!
Kako je ovo tvoja kuća?
-Je li vaša? -Jest.
Naša je, nismo se još prijavili.
Što?
Tko ste vi?
Ja sam boem.
Slobodna duša koja nađe dom na bilo kojem mjestu gdje može prileći.
-Vi ste skitnice. -Točno.
„Skitnice”? Kako možeš?
Mi smo žrtve ovog groznog socijalnog sustava
koji nas je privremeno smjestio na ulicu.
Što ne valja sa svima koje sam upoznala otkad sam sletjela?
Jesi li strankinja?
Što te briga?
Definitivno jest.
Stojiš na nečemu što je očigledno vladin posjed.
Ako ne posjeduješ zemlju, kampiranje ovdje
smatra se neovlaštenim.
-Što? -Hej.
Zašto si ovdje postavila ovaj otmjeni šator?
Netko bi pomislio da je to mongolski ger.
-Znaš što je ger? -Znam.
Onda, odakle si?
Kako si preko noći od turistkinje postala beskućnica?
Nikad nisam čuo za takvo što.
Koreja je sjajna zemlja, ali prepuna je prevaranata.
Prvi smo na tom polju.
Znaš zašto?
Jer ih samo opomenu.
-Baš. -U tome je stvar.
Na primjer, učiteljica No.
Beskućnica je jer je žrtva prevare.
Kvragu. Moj novac.
Uglavnom, izgleda mi kao da ćete ostati ovdje.
Jesam li u pravu?
Da, tako je.
Dobro. Evo plana.
Napravit ću vam ger pored svojega.
Napravit ćeš nam kuću?
Da. Nije to velika stvar.
Sada napustite moj.
-Smrdite. -Nema šanse.
Ništa na svijetu nije besplatno. Kako da ti se odužimo?
Smislit ću nešto što mi vi skitnice možete dati.
Zasad samo idite.
Pribavit ćemo ti važne informacije.
Michelinov vodič kroz besplatne pučke kuhinje.
Detaljnu kartu Gangnama, bolju od Daedongyeojida,
s toaletima koji imaju tuševe
i besplatne telefone.
Podučit ću te kako živjeti bez korištenja novca.
Stvari koje ću ti reći ne mogu se pronaći na internetu.
Hvala na ponudi,
ali izgleda da sam i sama postala skitnica.
Dobro.
Dogovoreno.
Sad samo
želim večerati.
Idemo jesti.
Mi častimo večerom.
PUČKA KUHINJA NEBESKI ANĐEO
BESPLATNI OBROCI PONEDJELJKOM, SRIJEDOM, PETKOM
Jako je fino.
Slatko i ukusno.
Tako sam sretna.
Najedi se.
Sadang-dong je dobar petkom,
a Jongno vikendom.
Ali ondje ima previše ljudi.
Zato što poslužuju mesna jela.
Sutra idemo u Yongsan.
Velečasni Ji Deok-gu vodi tu kuhinju.
On ne štedi i čak poslužuje skupu rižu.
Dobro je vodi, odobravam.
Bome ste izbirljivi za skitnice.
Tako treba.
Cijeli se dan ne javlja.
Ostavite poruku nakon signala.
-Je li joj se nešto dogodilo? -Primjenjuju se standardne tarife.
Gđice Gang, zašto se ne javljate?
Nazovite me čim dobijete ovu poruku.
Dat ću vam svoj privatni broj.
Dakle, 010-0491-1077.
Ne volim dvaput raditi isti posao.
Prepustite mi ovo, idite nešto pojesti.
Dobro.
Nastupaš.
Pustite me već jednom.
Ne znam ništa o ovome.
Naravno da ništa ne znate.
Pretpostavljam da droga pada s neba.
Nitko ništa ne zna.
Sve nestane kad pročitamo poruke na I-gramu.
Koliko puta moram ponoviti?
Recite nam s kim se čujete preko I-grama.
Ne znam ništa o distributeru.
Ni lice ni ime ni broj.
Osim toga, osobe i adrese mijenjaju se
po tisuću puta na dan.
Gledajte, g. Sung.
Nemojte si otežavati i samo priznajte.
Što ćete učiniti za mene ako priznam?
Što još?
Pokazat ćemo vam milost.
Znate da vam suradnja može umanjiti kaznu.
Što je ovo, sat amatera?
Chamma.
Mobitel mu nije zaključan, skinite sve što možete.
Dogovoreno.
Gledajte kako je obrijao glavu samo da izbjegne test na droge.
Tko može reći da je Koreja zemlja bez droge
kad posvuda imamo narkiće?
S čime to ovdje imamo posla?
Kemijska formula
je C₆₉H₂₆N₇.
U krutom obliku izgleda kao počupana maramica.
Međutim, kad se otopi u vodi,
pretvara se u C₆₉H₂₈N₇O.
Postaje nova sintetička droga,
koja je 200 puta jača i smrtonosnija od fentanila
te 400 puta jača od heroina.
Čak i samo 0,00001 gram može ubiti čovjeka.
Ovo će u potpunosti promijeniti narko scenu.
Samo je treba gurnuti u uho.
Reakcija je 300 puta brža
kad ide izravno u mozak nego kad se udiše.
Izbacuje se iz tijela 20 puta brže
i ne može se otkriti u urinu.
Detektive Kang.
Da?
Sinoć ste radili na carini na Incheonu?
-Tako je. -Sjećate li se možda
da ste upoznali ženu imena Gang Nam-soon?
Da.
Netko ju je okrao
i ukrao joj mobitel, pa nije mogla prijaviti.
Zato nisam mogao do nje.
Gdje je sad?
Ne možemo do nje jer nema mobitel.
Rekla je da će doći.
Zašto joj se to moralo dogoditi?
Smjesta me nazovite ako se vrati.
Naravno.
Opisala vas je kao zgodnog policajca.
Zato sam znala da se radi o vama.
Vidim da ima ukusa.
ARABESKNA KRUNA LUKSUZNA PARK-VILA
TRG ADUTA SUPERKUL TORANJ
Nevjerojatno je.
-Ovo je naš novi dom? -Kako je to moguće?
Tako je lijepo!
Nam-soon, puno ti hvala.
Ovo je bolje od bilo koje kuće.
Znaš li kako su skupi stanovi u Gangnamu?
Koštaju više od dvije milijarde vona.
Za života si ga nikad nećemo moći priuštiti.
Volio bih prijaviti ovo kao svoju nekretninu.
Zezaš me?
-Dođite. -Kakve su ovo gluposti?
Smjesta van!
Tko je dovukao ove štetočine ovamo?
-Nevjerojatno. -Evo ih.
Što je zaboga ovo?
Što to izvodite?
Prijavili smo vas zbog narušavanja krajolika.
Razmontirajte ovo!
Muku mučimo
da držimo beskućnike podalje od ovog parka.
Kako se usuđujete? Smjesta to razmontirajte!
Blokirate prolaz s tim šatorima.
Ako vam fali daska u glavi, barem znajte kamo pripadate!
Smjesta ih razmontirajte.
Kampiranje u parku je dozvoljeno.
Otići ću u općinu po odobrenje.
Čujete vi to?
-Nevjerojatno. -Ološu!
-„Ološ”? -Dosta mi je.
Razmontirajmo ih sami!
-Super. -Razmontirajte ih.
Barem jednom nam progledajte kroz prste!
Dušo!
Govorite o našem domu.
Dušo, ozlijeđena sam.
Ajme, skroz si izgrebena.
Koji je to bio vrag?
Dušo!
POLICIJA
Kao da se bliži apokalipsa.
Kao da je ovdje već bila apokalipsa.
Sve prisutne povest ćemo u postaju.
Nismo učinili ništa pogrešno!
Što smo učinili?
Policija je dopustila tu najezdu u parku.
Ne plaćam porez
zato da beskućnici podižu šatore.
Ako nemate dom, idite u zatvor.
Ne razmontirate li ih,
-nastavit ćemo s prijavama. -Tako je.
-Nevjerojatno. -Dobro.
-Što je ovo? -Baš ste niškoristi.
Kakva nesposobnost!
Nevjerojatno.
To je najbolje što možete?
Kako ste to mogli dopustiti?
Štitimo okoliš.
Došla sam ovamo…
da pronađem mamu.
Ovo nije ono o čemu sam sanjala.
Deset sam godina čekala putovanje u Koreju,
brinula se o ovcama
i štedjela.
Svaki dan po pet sam sati dnevno učila korejski
i svake noći sanjala sam o dolasku ovamo.
Jesi li jela?
Cijeli te dan tražim.
Evo.
Zahvaljujući tebi, barem je ovo na sigurnom.
Prevarantica mi je uzela sve drugo.
I ovo bi uzela da mi ih nisi zaplijenio.
Čuo sam da nisi učila obraćanje iz poštovanja.
Tako mi je rekla kolegica.
Moja učiteljica korejskog u Mongoliji
bila je 93-godišnja mongolska bakica
koja je 50 godina živjela ovdje.
Podučila me samo razgovornom stilu.
Naučila sam fraze za iskazivanje poštovanja iz korejskih serija,
ali teško mi je biti dosljedna.
Sigurno ću i to naučiti tijekom boravka ovdje.
Smeta li ti to, murjače?
Da, smeta.
Da.
Zato je obrazovanje u ranoj dobi važno.
I ja ću tebi na „ti”.
Pa cijelo vrijeme tako govoriš.
Istina.
Zbilja ćeš mi pomoći
da pronađem mamu?
Ja ispunjavam svoja obećanja.
Puno je prekasno,
ali zaštitit ću svoju mamu od trena kad je ugledam.
Ako je siromašna,
radit ću svaki dan da joj priuštim slasna jela
i napravit ću joj ger ako nema kuću.
Sjećaš li se njezina lica ili imena?
Ne.
Ničega se ne sjećam.
Roditelji koji su me pronašli
i odgojili u Mongoliji dali su mi ovo.
Kažu da sam imala to sa sobom.
Sumnjam da ćeš morati raditi čak i kad pronađeš mamu.
To je čisto zlato.
Čini se da je ženska puna para.
U podrumski se sef ne može provaliti,
pa ću se morati zadovoljiti nakitom iz njezine sobe.
Trebat ću vašu pomoć.
Ne bi li bilo bolje da ostaneš kao njena kći?
Ali kći bi joj se mogla zbilja pojaviti.
Budući da se još nije pojavila, velika je šansa da je mrtva.
Ne.
Mislim da je negdje živa.
Osjećam to.
Ali…
postoji problem.
Žene u toj obitelji su strašno snažne.
Njezina kći Nam-soon bila je jednako snažna kao i ona,
a ni s njezinom mamom ne bih se zezala.
Jedite.
Zasad sam iskamčila iz nje oko sto milijuna vona,
ne uključujući novčanu nagradu.
Sto milijuna?
Javi mi kad pronađeš mamu.
Kako, kad nemaš mobitel?
Pronađi me.
Imam posla, nabavi si mobitel.
Pronađi brzo tu prevaranticu.
Znam da sam policajac, ali malo mi previše naređuješ.
Nije li ti hvatanje negativaca prioritet?
Ne pretpostavlja li se to?
Ostat ću živjeti u onom geru.
Reci kolegama da me ne ometaju.
Ne možeš ostati ondje.
Zar policija
smatra da je važnije izbaciti beskućnike
nego uhvatiti prevarante?
Dobro. Prvo ću pronaći prevaranticu.
Stani.
Izvoli.
Ukrala ti je sav novac.
Nemoj spavati na otvorenom i nađi si smještaj.
Vratit ću ti čim pronađem posao.
Za to će ti trebati nova putovnica.
Jamčit ću za tebe, idi sa mnom u veleposlanstvo.
Ovdje se slikaj za putovnicu.
FOTO STUDIO BONG 30 % POPUSTA
Hvala.
Ali, murjače, gdje ti živiš?
Zašto pitaš? Da me možeš pronaći?
Baš si pametan.
Ondje.
Živim na najvišem katu one zgrade.
Kužim.
'Ajde, iš.
Trebaš li još nešto?
Sve u svoje vrijeme. Iš!
Vratili ste se.
Dobra večer.
Je li sve u redu?
Da, zasad se sve čini u redu.
Koji ružan prizor.
Pogledaj što su napravili od parka.
Maknite to prije nego što privuku još beskućnika.
-Nemojte čekati da se isele. -Može.
Zašto?
Kako to misliš, zašto?
Zar da sjedimo prekriženih ruku?
Prijave će se gomilati.
„Zar policija
smatra da je važnije izbaciti beskućnike
nego uhvatiti prevarante?”
To je pitala arhitektica gera.
Arhitektica?
Ti to ozbiljno?
Prvo trebamo uhititi prevaranticu,
time ćemo pokazati da zakon štiti ljude i da ga valja slijediti.
Ako im kažemo da slijede zakon, a ne štitimo njihova prava,
policija ispada jednako grozna kao i prevaranti.
Što je tebi?
Na čijoj si ti strani?
Na čijoj strani? Ma dajte.
Ako se moram opredijeliti,
ja sam javni potrčko koji staje na stranu nevinih.
Naš bi prioritet trebao biti
pomoći sugrađanki koju su prevarili za smještaj.
Idem sad.
Hej, ja sam.
Radi se o onom što sam tražio vezano za slučaj nestale kćeri.
Možeš li mi nabaviti popis djevojčica nestalih između 2006. i 2023.?
Izgubila se u Mongoliji,
pa suzi pretragu na međunarodne slučajeve.
Hvala. Očekujem tvoj poziv.
Bok.
Pogledaj ga kako se samo zabavlja.
Tko zna što je to postigao
kad tako pleše u gaćama.
Hej, golupčići, ustanite.
-Hej! -Već smo budni.
Tko rano rani, dvije sreće grabi.
Idemo. Moramo se požuriti na doručak.
Što duže čekamo, red će biti duži.
Jako si marljiv za skitnicu.
Nije me lijenost pretvorila u skitnicu.
Jednostavno nisam imao sreće.
Tko se to tako parkirao?
Halo?
Zovem s parkirališta Golden Imperial.
Morate preparkirati auto.
Kvragu. Spavao sam.
Pogurnite ga, sami to učinite.
Ne smeta vam ako se gume oštete?
Za Boga miloga. Ne maltretiraj me, vještice stara.
Hej, bakice.
Ako si stara, zašto uopće izlaziš?
Ostani kod kuće i gledaj unuke kako odrastaju. Jasno?
Imam posla.
Je li gad ozbiljan?
Mogla bih mu slomiti vrat.
To bi trebalo biti dovoljno da nauči lekciju.
Što je to bilo?
Ne razumijem nijednu riječ.
Što god, poklapam.
Gdje mi je auto?
Kvragu. Gdje sam se parkirao?
Je li ondje?
Mislim da jest. Je li?
Bebice moja!
Zašto ležiš na leđima?
Otplatio sam tek tri rate!
Heritage Club zahtijeva određeni dress code, gospođo.
Ako žele da svi izgledamo slično,
neka nose školske uniforme.
Čovjek mora biti na vrhu piramide
da bi je preokrenuo.
Sami ste rekli
da morate biti dio elite kako biste promijenili svijet.
Tako je.
Rekla sam da ću svijet učiniti boljim mjestom.
Da.
Rekli ste da je to radi Nam-soon.
Tako je.
A Hwa-ja, jesi li je istražila?
Jesam.
Da čujem.
Ona…
nije vaša kći.
Želite li snimku?
Ne.
Radije je ne bih čula.
Što da učinim s njom?
Zasad samo
potiho promatraj.
Nemojte biti odveć razočarani, gospođo.
Sigurno ćete pronaći svoju kćer.
Moja je kći
trenutačno u Koreji.
Negdje blizu.
Osjećam to.
Majko, ideš van danas?
Da.
Onda…
smijem li pozvati prijatelje da dođu ovamo?
Naravno.
Zabavi se.
ARABESKNA KRUNA LUKSUZNA PARK-VILA
Hej.
Zvali su me.
Nisam pitala.
Evo, uzmi ovo.
To je moj mobitel. Uzmi ga za prvu ruku.
Nisi trebao…
Mislio si da ću to reći?
Ne. Uzet ću ga.
Moj je broj na brzom biranju, nazovi me.
Naravno. Hvala, sinko.
Starica te učila korejski i baš tako i zvučiš.
Ma što to lupetaš, sinko?
Idi već jednom na posao.
Pronađi onu prevaranticu i moju mamu.
Previše si opušten za policajca.
'Ajde, iš.
Da, gospođo.
Vidjela sam te kako piješ pivo Pangtao.
I plesao si.
Što?
I to u neonskim gaćama.
Danas imam previše posla, ne mogu razgovarati s tobom.
-Vrati se sutra. -Zašto bih?
Moramo ići u veleposlanstvo.
-Idemo. -Krenimo.
Kako je besramno samopouzdana.
Čekaj, neonske gaće?
Kako me vidjela sinoć?
Tko je ona?
Na svoja sam dva stopala jako daleko dogurala,
što ih čini dragocjenima.
Nisam mogla pustiti da trunu u starim cipelama.
Ako tako kažete.
Kako biste dospjeli kamo želite, morate nositi udobnu obuću.
Onda,
podignimo čaše i nazdravimo najnovijoj članici.
Poželite dobrodošlicu
najnovijoj članici kluba, gđi Hwang Geum-ju.
-Uzdravlje! -Uzdravlje!
A zdravica?
Ja?
Da.
Nadam se svijetu u kojem ne uživaju samo oni s novcem,
već i svi drugi koji u njemu žive.
Živjeli.
To ne postoji.
Novi ste ovdje, pa ste vatreni.
Dajte sve od sebe.
Ali svijet se neće promijeniti.
Voljna sam pokušati.
Samo gledajte.
Izgleda da vam to dobro ide,
budući da ste tako zaokupljeni gledanjem one dame ondje.
Sve sam vidjela.
Ispričavam se, moram ići.
Na pogrešnom ste mjestu.
Idite tamo ako želite promijeniti svijet.
Na ovo je mjesto
ulazak dozvoljen samo posebnim osobama.
PONUDA POSLOVA
ZAPOŠLJAVANJE STATISTA
GAN KI-SIK
Hej.
Devedeset osam.
Trebat će ti fotografija
sutra za putovnicu. Jesi li se slikala?
Dobro, idem se slikati.
Kad to obaviš…
Halo?
Imam osjećaj da me navlači.
Ali nije uopće loše.
Pazi da ti ne pobjegne.
FOTO STUDIO BONG
Čekaj.
Srijedom zatvaramo u 18 h.
Ali trebam fotografiju za putovnicu.
Žao mi je.
Ne ostavljaš mi izbora.
Idem drugamo.
Ne bi se smjela starijima obraćati s „ti”…
Čekaj.
SNAŽNA CURA NAM-SOON
Prokrijumčarila je drogu u stvarima.
U nečemu što nikad ne bismo pomislili.
Izgleda kao sintetička droga.
Mogla bi biti stravična.
Kako god bilo, ja jedem ono.
-Želiš da te otpuste? -Ne, a ti?
Gataj mi iz karata i reci mi gdje je Nam-soon.
Poput sudbine, doći će spasilac.
Dolazi prema nama.
Čujem da tražite kćer. Je li istina da ste je pronašli?
Odmah mi saznaj sve o policajcu Kang Hee-siku.
Predomislila sam se.
Ostajem kao njezina kći.
A kamo ti ideš?
Platit ćete za ovo.
Prijevod titlova: Bernarda Sučić Šaler